Tisztújítás és együttműködés - MKDSZ-MKDA
A tisztújítás jelentős esemény, hiszen a megválasztott új elnök és a vezetés évekre meghatározza egy párt politikáját. Gratulálok Forró Krisztiánnak, az MKP újonnan megválasztott elnökének. Bízom benne, hogy tovább folytatódik, sőt intenzívebbé válik, erősödik az a kommunikáció és együttműködés, amely 2019 nyarától jellemezte az MKDSZ és az MKP kapcsolatát. Ennek érdekében, vagyis a magyar pártok stratégiai, illetve választási együttműködése biztosítása tekintetében az MKDSZ legutóbbi kongresszusán alapszabályában prioritásként rögzítette a magyar érdek érvényesítését. Az MKDSZ továbbra is kész az ezen cél elérése érdekében folytatandó tárgyalásokra, az őszinte együttműködés kialakítására.